smcproject/ml-wiki-sentences huggingface dataset:
1997 ജൂലൈ 17 ന് കെ.ആർ.നാരായണൻ ഇന്ത്യയുടെ പത്താമത്തെ രാഷ്ട്രപതിയായി തിരഞ്ഞെടുക്കപ്പെട്ടു.
രേഖപ്പെടുത്തിയ വോട്ടിന്റെ 95% നേടിയാണ് നാരായണൻ തിരഞ്ഞെടുപ്പിൽ വിജയിച്ചത്.
ആകെയുള്ള എതിരാളി, മുൻ തിരഞ്ഞെടുപ്പ് കമ്മീഷണർ കൂടിയായിരുന്ന ടി.എൻ.ശേഷൻ ആയിരുന്നു.
ശിവസേന മാത്രമാണ് ശേഷനെ പിന്തുണച്ചത്.
നാരായണൻ ദളിതനായതുകൊണ്ടാണ് മറ്റുള്ള പാർട്ടികൾ അദ്ദേഹത്തെ പിന്തുണച്ചതെന്ന ശേഷന്റെ പ്രസ്താവന അക്കാലത്ത് വിവാദമായിരുന്നു.
സ്വാതന്ത്ര്യത്തിന്റെ സുവർണ്ണജൂബിലി ആഘോഷങ്ങൾ
നാരായണൻ രാഷ്ട്രപതിയായിരിക്കുന്ന സമയത്താണ് ഭാരതം സ്വതന്ത്രമായതിന്റെ സുവർണ്ണജൂബിലി ആഘോഷങ്ങൾ നടക്കുന്നത്.
ജനാധിപത്യത്തിലൂന്നിയുള്ള ഒരു ഭരണം സാധ്യമായതാണ് സ്വാതന്ത്ര്യംകൊണ്ടുണ്ടായ നേട്ടങ്ങളിലൊന്ന് എന്ന് പാർലിമെന്റിന്റെ പ്രത്യേക സമ്മേളനത്തിൽ സംസാരിക്കവേ നാരായണൻ പറഞ്ഞു.
ഒരു ദളിതൻ രാഷ്ട്രപതിയാവുക എന്ന ഗാന്ധിജിയുടെ സ്വപ്നം നാരായണൻ ആ പദവിയിലെത്തിയതോടെ യാഥാർത്ഥ്യമായി എന്നാണ് പിറ്റേ ദിവസം ചെങ്കോട്ടയിൽ രാഷ്ട്രത്തെ അഭിസംബോധനചെയ്തു കൊണ്ട് സംസാരിക്കവേ പ്രധാനമന്ത്രി ഇന്ദർ കുമാർ ഗുജ്റാൾ പറഞ്ഞത്.
നാം ഓരോരുത്തരും അതിൽ അഭിമാനിക്കുന്നു എന്നും അദ്ദേഹം കൂട്ടിച്ചേർത്തു.
പൊതു തിരഞ്ഞെടുപ്പുകളിലെ പങ്കാളിത്തം
1998 ലെ പൊതു തിരഞ്ഞെടുപ്പിൽ കെ.ആർ.നാരായണൻ വോട്ടു രേഖപ്പെടുത്തി.
രാഷ്ട്രപതി സ്ഥാനത്തിരിക്കേ ഒരു പൊതു തിരഞ്ഞെടുപ്പിൽ സമ്മതീദാന അവകാശം വിനിയോഗിക്കുന്ന ആദ്യത്തെ പ്രഥമപൗരനായി മാറി കെ.ആർ.നാരായണൻ.
രാഷ്ട്രപതി ഭവൻ സമുച്ചയത്തിനുള്ളിലുള്ള ഒരു സ്കൂളിൽ സാധാരണക്കാരേപ്പോലെ വരിയിൽ നിന്നാണ് അദ്ദേഹം വോട്ട് രേഖപ്പെടുത്തിയത്.
രാഷ്ട്രപതിയുടെ പദവിയിലിരിക്കേ വോട്ടു ചെയ്യുക എന്ന കീഴ്വഴക്കം നടപ്പിലാക്കിയത് കെ.ആർ.നാരായണനാണ്.
രാഷ്ട്രപതിയുടെ അധികാരങ്ങൾ
കെ.ആർ.നാരായണൻ രാഷ്ട്രപതിയുടെ പദവിയിലിരിക്കുമ്പോൾ രണ്ടു തവണ വിവിധ ലോക് സഭ പിരിച്ചുവിട്ടിട്ടുണ്ട്.
28 നവംബർ 1997 ൽ ഇന്ദർ കുമാർ ഗുജ്റാൾ മന്ത്രിസഭക്കുള്ള പിന്തുണ കോൺഗ്രസ്സ് നേതാവായ സീതാറാം കേസ്സരി പിൻവലിക്കുകയും, തന്റെ നേതൃത്വത്തിലുള്ള ഒരു സർക്കാർ രൂപീകരിക്കുന്നതിനുള്ള അവകാശം ഉന്നയിക്കുകയും ചെയ്തു.
ഇന്ദർ കുമാർ ഗുജ്റാൾ ഈ ലോക്സഭ പിരിച്ചു വിടാൻ പ്രസിഡന്റിനോട് ആവശ്യപ്പെട്ടു.
വിദഗ്ദ്ധാഭിപ്രായങ്ങളാരാഞ്ഞ ശേഷം നാരായണൻ ലോക്സഭ പിരിച്ചുവിടാൻ ഉത്തരവിട്ടു.
ആർക്കും തന്നെ വ്യക്തമായ ഭൂരിപക്ഷം ലഭിക്കില്ല എന്നറിയാവുന്നതുകൊണ്ടാണ് നാരായണൻ ആ തീരുമാനമെടുത്തത്.
1998ലെ പൊതു തിരഞ്ഞെടുപ്പിൽ ഒരു പാർട്ടിക്കും വ്യക്തമായഭൂരിപക്ഷമുണ്ടായിരുന്നില്ലെങ്കിലും, ബി.ജെ.പി നേതാവായിരുന്ന വാജ്പേയി മന്ത്രിസഭക്കുവേണ്ടി അവകാശം ഉന്നയിച്ചു.
വ്യക്തമായ ഭൂരിപക്ഷം കാണിക്കുന്ന സമ്മതപത്രങ്ങൾ ഹാജരാക്കുവാൻ നാരായണൻ വാജ്പേയിയോടാവശ്യപ്പെട്ടു.
അതനുസരിച്ച് വാജ്പേയി സമ്മതപത്രങ്ങൾ സമർപ്പിക്കുകയും സഭയിൽ 10 ദിവസത്തിനകം വിശ്വാസവോട്ടു തേടിയിരിക്കുമെന്ന് രാഷ്ട്രപതിയോട് സമ്മതിക്കുകയും ചെയ്തു.
വിവിധ രാഷ്ട്രീയകക്ഷികളുടെ പിന്തുണയോടെ വാജ്പേയി സഭയിൽ വിശ്വാസവോട്ടെടുപ്പിൽ വിജയിച്ചു.
എന്നാൽ അപ്രതീക്ഷിതമായി ജയലളിതയുടെ നേതൃത്വത്തിലുള്ള ഓൾ ഇന്ത്യാ അണ്ണാ ദ്രാവിഡ മുന്നേറ്റ കഴകം വാജ്പേയി സർക്കാരിനുള്ള പിന്തുണ പിൻവലിക്കുകയാണെന്നു കാണിച്ച് രാഷ്ട്രപതിക്കു കത്തു നൽകി.
വാജ്പേയിയോട് സഭയിൽ വിശ്വാസവോട്ടു തേടാൻ രാഷ്ട്രപതി ആവശ്യപ്പെട്ടു.
ഇതനുസരിച്ച് പ്രവർത്തിച്ച വാജ്പേയിയുടെ നേതൃത്വത്തിലുള്ള എൻ.ഡി.എ.സർക്കാർ സഭയിൽ പരാജയപ്പെട്ടു.
തുടർന്ന കോൺഗ്രസ്സും , ബി.ജെ.പിയും മന്ത്രിസഭാ രൂപീകരണത്തിനു ശ്രമിച്ചെങ്കിലും, രാഷ്ട്രപതി ലോക്സഭ പിരിച്ചുവിട്ട് തിരഞ്ഞെടുപ്പു നടത്താൻ പ്രധാനമന്ത്രിയോട് ആവശ്യപ്പെടുകയായിരുന്നു.
തുടർന്നു നടന്ന പൊതുതിരഞ്ഞെടുപ്പിൽ ബി.ജെ.പി നേതൃത്വത്തിലുള്ള എൻ.ഡി.എ അധികാരത്തിലെത്തുകയും വാജ്പേയി പ്രധാനമന്ത്രിയായി നിയമിതനാവുകയും ചെയ്തു.
പ്രസിഡന്റ് ഭരണം
ഭരണഘടനയിലെ 356 ആമത്തെ വകുപ്പനുസരിച്ച് രണ്ട് തവണ രണ്ടു സംസ്ഥാനങ്ങളിലെ സർക്കാരുകളെ രാഷ്ട്രപതി പിരിച്ചുവിട്ട് പ്രസിഡന്റ് ഭരണം ഏർപ്പെടുത്താൻ കേന്ദ്രമന്ത്രിസഭയുടെ ഉപദേശങ്ങൾ രാഷ്ട്രപതി എന്ന നിലയിൽ നാരായണൻ മടക്കി അയക്കുകയുണ്ടായി.
22 ഒക്ടോബർ 1997 ന് ഐ.കെ. ഗുജ്റാൾ സർക്കാർ ഉത്തർപ്രദേശിലെ കല്യാൺസിംഗ് മന്ത്രിസഭയെ ഭരണഘടനയുടെ 356 ആം വകുപ്പനുസരിച്ച് പിരിച്ചുവിട്ട് പ്രസിഡന്റ് ഭരണം ഏർപ്പെടുത്തണമെന്ന് രാഷ്ട്രപതിയോട് ശുപാർശ ചെയ്തു.
25 സെപ്തംബർ 1998 ന് ബീഹാറിലെ രാബറി ദേവി സർക്കാരിനെ ഇതേ നിയമംകൊണ്ടു പിരിച്ചുവിടാൻ വാജ്പേയി നേതൃത്വത്തിലുള്ള സർക്കാർ രാഷ്ട്രപതിയോട് നിർദ്ദേശിച്ചു.
രണ്ടു തവണയും രാഷ്ട്രപതി കേന്ദ്രമന്ത്രിസഭകളുടെ നിർദ്ദേശങ്ങൾ നിരാകരിക്കുകയായിരുന്നു.
സുപ്രീംകോടതിയുടെ ഒരു വിധിയെ അടിസ്ഥാനമാക്കിയായിരുന്നു നാരായണൻ ഈ തീരുമാനങ്ങൾ എടുത്തത്.
1999 മെയ് മാസത്തിൽ പാകിസ്താൻ ഇന്ത്യയുടെ അതിർത്തി രേഖ ലംഘിച്ച് ഇന്ത്യയിലേക്ക് അധിനിവേശ ശ്രമം നടത്തുകയുണ്ടായി.
ഇന്ത്യൻ സൈന്യം ഇത് തടഞ്ഞതോടെ യുദ്ധം പൊട്ടിപ്പുറപ്പെട്ടു.
ഈ സമയത്ത് ഇടക്കാല കേന്ദ്രമന്ത്രിസഭയാണ് നിലവിലുണ്ടായിരുന്നത്.
വാജ്പേയി മന്ത്രിസഭ വിശ്വാസവോട്ടെടുപ്പിൽ പരാജയപ്പെട്ടെങ്കിലും പുതിയ മന്ത്രിസഭ വരുന്നതുവരെ അധികാരത്തിൽ തുടരുകയായിരുന്നു.
ഈ സമയത്ത് സുപ്രധാന തീരുമാനങ്ങളെടുക്കാൻ ഒരു ഉത്തരാവദിത്വപ്പെട്ട സർക്കാർ നിലവില്ലാതിരുന്ന സാഹചര്യത്തിൽ രാഷ്ട്രപതി നേരിട്ടാണ് മൂന്നു സൈനികതലവന്മാരോടും യുദ്ധത്തിന്റെ ഗതിവിഗതികൾ ചർച്ചചെയ്തിരുന്നത്.
പുതുവർഷത്തിലെ റിപ്പബ്ലിക്ക് ദിന സന്ദേശത്തിൽ നാരായണൻ കാർഗിൽ യുദ്ധത്തിൽ ജീവൻ ബലിയർപ്പിച്ച സൈനികർക്കുള്ള ആദരാഞ്ജലികളർപ്പിച്ചിരുന്നു.
സാമൂഹ്യസാമ്പത്തിക പ്രതിബദ്ധത
സമൂഹത്തിന്റെ താഴേക്കിടയിൽ കിടക്കുന്ന ദളിതരേയും, ആദിവാസികളേയും പോലുള്ളവരെ സമൂഹത്തിന്റെ മുഖ്യധാരയിലേക്ക് കൈപിടിച്ചുയർത്തേണ്ടതിന്റെ ആവശ്യകതയെക്കുറിച്ച് നാരായണൻ തന്റെ എല്ലാ പ്രസംഗങ്ങളിലും പരാമർശിക്കുമായിരുന്നു.
സ്ത്രീകൾക്കും കുട്ടികൾക്കുമെതിരേയുള്ള അക്രമങ്ങൾ, അഴിമതി, അയിത്തം തുടങ്ങിയ സാമൂഹ്യവിപത്തുകൾ തുടച്ചെറിയാനുള്ള നടപടികൾ എടുക്കേണ്ടത് സർക്കാരിന്റെ ഉത്തരവാദിത്തമാണെന്ന് നാരായണൻ എപ്പോഴും ഓർമ്മിപ്പിക്കുമായിരുന്നു.
ഗ്രഹാം സ്റ്റെയിൻസിന്റെയും കുടുംബാംഗങ്ങളുടേയും കൊലപാതകം ഒരു കാടത്തരമായ പാതകമാണെന്നായിരുന്നു നാരായണൻ അഭിപ്രായപ്പെട്ടത്.
2002 ഫെബ്രുവരിയിൽ രാഷ്ട്രപതി എന്ന നിലയിലുള്ള ഔദ്യോഗിക ജീവിതം അവസാനിക്കാറായ കാലഘട്ടത്തിലായിരുന്നു ഗുജറാത്തിൽ വർഗ്ഗീയ കലാപം പൊട്ടിപ്പുറപ്പെട്ടത്.
ഇത് അദ്ദേഹത്തിൽ വേദനയും വിഷമവും ഉണ്ടാക്കിയിരുന്നു.
ആഘോഷവേളകളിൽ നിന്നദ്ദേഹം ഒഴിഞ്ഞു നിന്നു.
സഹിഷ്ണുതയും, ക്ഷമയും കൊണ്ട് രാജ്യത്ത് സമാധാനവും, സ്നേഹവും നിലനിർത്താൻ ജനങ്ങൾ തയ്യാറാവാണമെന്ന് രാഷ്ട്രത്തോടായി ചെയ്ത ഒരു പ്രസംഗത്തിൽ അദ്ദേഹം ആഹ്വാനം ചെയ്തു.
രണ്ടാമതൊരു വട്ടം കൂടി രാഷ്ട്രപതി ഭവനിലേക്കെത്താൻ നാരായണൻ ശ്രമിച്ചിരുന്നില്ല.
രാഷ്ട്രപതിയെന്ന നിലയിലുള്ള തന്റെ സേവനകാലം അവസാനിച്ചതിനുശേഷം സാമൂഹിക പ്രവർത്തനത്തിലേക്കാണ് അദ്ദേഹത്തിന്റെ ശ്രദ്ധ തിരിഞ്ഞത്.
2002-ലെ ഗുജറാത്ത് കലാപവേളയിൽ താൻ വേണ്ടത്ര ഉപദേശം കൊടുത്തിട്ടും പ്രധാനമന്ത്രിയായിരുന്ന വാജ്പേയി കലാപം അടിച്ചമർത്താൻ വേണ്ടതൊന്നും ചെയ്തില്ല എന്ന നാരായണൻ തന്റെ പ്രസിഡന്റ് കാലാവധി അവസാനിച്ചശേഷം ഒരു പത്രത്തിനായി നൽകിയ അഭിമുഖത്തിൽ പറയുകയുണ്ടായി.
ഗുജറാത്തിലേക്ക് സൈന്യത്തെ അയച്ചിരുന്നുവെങ്കിലും അവർക്ക് പ്രവർത്തിക്കാനുള്ള അധികാരം സർക്കാർ നൽകിയിരുന്നില്ല.
കേന്ദ്രസർക്കാരും, നരേന്ദ്രമോദിയുടെ കീഴിലുള്ള സംസ്ഥാന സർക്കാരും വേണ്ട രീതിയിൽ ശ്രമിച്ചിരുന്നുവെങ്കിൽ ഗുജറാത്ത് കലാപത്തിന്റെ കെടുതികളുടെ തോത് കുറക്കാമായിരുന്നുവെന്നും നാരായണൻ അഭിപ്രായപ്പെട്ടു.
വേണ്ട സമയത്ത് പ്രധാനമന്ത്രിയെ ഉപദേശിക്കുക എന്ന കർത്തവ്യം താൻ നിറവേറ്റിയിരുന്നുവെന്നും നാരായണൻ കൂട്ടിച്ചേർത്തു.
വിശേഷതകൾ മലയാളിയായ ആദ്യ രാഷ്ട്രപതി.
രാഷ്ട്രപതി തിരഞ്ഞെടുപ്പിൽ ഏറ്റവും കൂടുതൽ ഭൂരിപക്ഷവും ഏറ്റവും കൂടുതൽ വോട്ടും നേടിയ വ്യക്തി.
കാർഗിൽ യുദ്ധസമയത്തും പൊക്രാനിൽ ഇന്ത്യയുടെ രണ്ടാം ആണവപരീക്ഷണം നടന്ന സമയത്തും ഇന്ത്യൻ രാഷ്ട്രപതി.
ലോക്‌സഭാ തെരഞ്ഞെടുപ്പിൽ  വോട്ട് രേഖപ്പെടുത്തിയ ആദ്യ രാഷ്ട്രപതി.
, തുർക്കി, യു.എസ്.എ, ചൈന എന്നീ രാജ്യങ്ങളിലെ നയതന്ത്രപ്രതിനിധി, ജവഹർലാൽ നെഹ്രു സർവ്വകലാശാല വൈസ് ചാൻസലർ എന്നീ പദവികൾ വഹിച്ച രാഷ്ട്രപതി.
ബർമ്മയിൽ ഉദ്യോഗത്തിലിരിക്കുമ്പോൾ പരിചയപ്പെട്ട മാ ടിന്റ് എന്ന സ്ത്രീയെ നാരായണൻ പിന്നീട് വിവാഹം കഴിക്കുകയായിരുന്നു.
മാ ടിന്റ് പിന്നീട് ഉഷ നാരായണൻ എന്ന നാമം സ്വീകരിച്ചു.
ഉഷ നാരായണന് ഇന്ത്യൻ പൗരത്വം ലഭിച്ചു.
ഈ ദമ്പതികൾക്ക് രണ്ട് പുത്രിമാരാണുള്ളത്.
സ്വിറ്റ്സർലന്റിലെ ഇന്ത്യൻ നയതന്ത്രപ്രതിനിധി ആയ ചിത്രാ നാരായണനും, അമൃതയും.
രാഷ്ട്രപതിസ്ഥാനത്തു നിന്നും വിരമിച്ച ശേഷം നാരായണനും പത്ന ഉഷയും ഡൽഹിയിൽ തന്നെയുള്ള മുൻ രാഷ്ട്രപതിമാർക്കുള്ള വസതികളിലൊന്നിലാണ് ശിഷ്ടകാലം ജീവിച്ചത്.
2004 ജനുവരി 21-ന് മുംബൈയിൽ നടന്ന വേൾഡ് സോഷ്യൽ ഫോറത്തിന്റെ സമാപനസമ്മേളനത്തിൽ നാരായണൻ പങ്കെടുത്ത് സംസാരിച്ചിരുന്നു.
ലോകമെങ്ങുമുള്ള ജനങ്ങൾ മറ്റൊരു ലോകത്തിന്റെ സാധ്യതകൾക്കായി ശ്രമിക്കുന്നത് അങ്ങേയറ്റം ആഹ്ലാദകരമായ ആശയമാണെന്ന് സമ്മേളനത്തെ അഭിസംബോധനചെയ്തുകൊണ്ട് നാരായണൻ പറയുകയുണ്ടായി.
2005 ഫെബ്രുവരിയിൽ ഉഴവൂരിലുള്ള നാരായണന്റെ തറവാട് പോത്തൻകോടുള്ള ശാന്തിഗിരി ആശ്രമത്തിനു അദ്ദേഹം ദാനം ചെയ്തു.
ശ്രീകരുണാകരഗുരു ആയുർവേദ ഗവേഷണകേന്ദ്രത്തിനു ആസ്ഥാനം നിർമ്മിക്കാനായിരുന്നു ഇത്.
ഉഴവൂരിൽ  അദ്ദേഹം നടത്തിയ അവസാന സന്ദർശനത്തിലായിരുന്നു ഇത്.
വാർദ്ധക്യസഹജമായ നിരവധി അസുഖങ്ങൾ അലട്ടിയിരുന്ന നാരായണനെ, ന്യുമോണിയാബാധയെത്തുടർന്ന് 2005 ഒക്ടോബർ 29-ന് ഡൽഹിയിലെ ആർമി ആശുപത്രിയിൽ പ്രവേശിപ്പിച്ചു.
ഓരോ ദിവസം ചെല്ലുംതോറും അദ്ദേഹത്തിന്റെ ആരോഗ്യനില വഷളായിവരുകയും തുടർന്ന് നവംബർ 9-ന് വൈകീട്ട് 5:45-ന് അദ്ദേഹം അന്തരിയ്ക്കുകയും ചെയ്തു.
അദ്ദേഹത്തിന്റെ ഭൗതികശരീരം സ്വവസതിയിൽ പൊതുദർശനത്തിന് വച്ചശേഷം വിലാപയാത്രയായി കൊണ്ടുപോകുകയും യമുനാനദിയുടെ കരയിലുള്ള ഏക്താ സ്ഥൽ എന്ന സ്ഥലത്ത് സംസ്കരിയ്ക്കുകയും ചെയ്തു.
രാഷ്ട്രപതി ഡോ. എ.പി.ജെ അബ്ദുൽ കലാം , ഉപരാഷ്ട്രപതി ഭൈറോൺ സിങ് ശെഖാവത്ത് , പ്രധാനമന്ത്രി ഡോ.മൻമോഹൻ സിംഗ്‌ , മുൻ പ്രധാനമന്ത്രിമാരായ വി.പി. സിങ് , ചന്ദ്രശേഖർ , എച്ച്.ഡി. ദേവഗൗഡ , ഐ.കെ. ഗുജ്റാൾ , അടൽ ബിഹാരി വാജ്പേയി തുടങ്ങി നിരവധി പ്രമുഖർ അദ്ദേഹത്തിന് അന്ത്യാഞ്ജലികൾ അർപ്പിച്ചു.
കുറിപ്പുകൾ ൧ ഒരു സംസ്ഥാനത്തിലെ ഭരണം ഇന്ത്യയുടെ ഭരണഘടന അനുശാസിക്കുന്ന വിധത്തിലല്ല നടക്കുന്നതെന്ന സംസ്ഥാന ഗവർണറുടെ ശുപാർശയുടെ അടിസ്ഥാനത്തിൽ ടി സംസ്ഥാനത്തെ ഭരണനിർവ്വഹണം രാഷ്ട്രപതിക്കോ അതല്ലെങ്കിൽ അദ്ദേഹം അധികാരം നൽകുന്ന സംസ്ഥാന സർക്കാർ അല്ലാത്തെ മറ്റേതൊരു സംവിധാനത്തിനോ ഏറ്റെടുക്കാൻ അധികാരം നൽകുന്നതാണ് ഭരണഘടനയിലെ 356 ആം വകുപ്പ് അവലംബം കൂടുതൽ വായനയ്ക്ക് നെഹ്രു ആന്റി ഹിസ് വിഷൻ , ഡി.സി.ബുക്സ്, കോട്ടയം, 1999.
ISBN 8126400390 ഇന്ത്യ ആന്റ് അമേരിക്ക് എസ്സേയ്സ് ഇൻ അണ്ടർസ്റ്റാന്റിംഗ് , സെക്കന്റ് എഡിഷൻ, ഏഷ്യാ ബുക് കോർപ്പറേഷൻ അമേരിക്ക, 1998.
ISBN 999764137X ഇമേജസ് ആന്റ് ഇൻസൈറ്റ്സ് , ഡി.സി.ബുക്സ്, കോട്ടയം.
K. R. Narayanan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കെ. തായാട്ട് ഇംഗ്ലീഷ് വിലാസം https://ml.wikipedia.org/wiki/K.
_Thayatt
ഒരു മലയാള സാഹിത്യകാരനും, നാടകനടനും, നാടകകൃത്തുമായിരുന്നു തായാട്ട് കുഞ്ഞനന്തൻ എന്ന കെ.തായാട്ട് .
ഒരു സ്‌കൂൾ അധ്യാപകൻ കൂടിയായിരുന്ന ഇദ്ദേഹത്തിന് സാഹിത്യമേഖലയിലെ വിവിധ പുരസ്കാരങ്ങൾക്ക് പുറമേ മികച്ച അധ്യാപകർക്കുള്ള കേന്ദ്ര-സംസ്ഥാന അവാർഡുകളും ലഭിച്ചിട്ടുണ്ട്.
1927 ഫെബ്രുവരി 17-ന് പാനൂരിനടുത്ത പന്ന്യന്നൂരിൽ ചന്തു നമ്പ്യാരുടെയും ലക്ഷ്മിയമ്മയുടെയും മകനായി ജനിച്ചു.
പ്രമുഖ എഴുത്തുകാരനായിരുന്ന തായാട്ട്‌ ശങ്കരൻ, സാമൂഹ്യപ്രവർത്തകനായിരുന്ന തായാട്ട് ബാലൻഎന്നിവർ സഹോദരന്മാരും മീനാക്ഷിയമ്മ സഹോദരിയുമാണ്.
കുന്നുമ്മൽ ഹയർ എലിമെൻററി സ്‌കൂൾ, ബി.ഇ.
എം.പി. ഹൈസ്‌കൂൾ, ഗവ.
ഹൈസ്‌കൂൾ കതിരൂർ, ഗവ.
ബ്രണ്ണൻ കോളേജ് എന്നിവിടങ്ങളിലായിരുന്നു വിദ്യാഭ്യാസം.
അധ്യാപക ജോലിയിൽ പ്രവേശിക്കുന്നതിന് മുൻപ് ടാക്കീസിലെ ടിക്കറ്റ് വില്പനക്കാരനായും സബ് രജിസ്ട്രാർ ഓഫീസ് ഗുമസ്തനായും മിലിട്ടറി ക്യാമ്പിൽ നോൺ ഓപ്പറേറ്ററായും മദിരാശി ജനറൽ ആസ്പത്രിയിൽ ഗുമസ്തനായും ചുരുങ്ങിയകാലം ജോലി ചെയ്തു.
കോഴിക്കോട് റേഡിയോ സ്റ്റേഷനിലും ജോലി ചെയ്തിട്ടുണ്ട്.
കോഴിക്കോട് പുതിയറയിലെ പുന്നശ്ശേരി യു.പി. സ്‌കൂൾ, ചൊക്ലി ലക്ഷ്മീവിലാസം എൽ.പി. സ്‌കൂൾ എന്നിവിടങ്ങളിലെ ഏതാനും മാസങ്ങളുടെ അധ്യാപകവൃത്തിക്ക് ശേഷം 1952-ൽ പാനൂർ യു.പി. സ്‌കൂളിലെത്തിയ അദ്ദേഹം  ഇതേ സ്കൂളിൽ പ്രധാനാധ്യാപകനായിരിക്കേ 1982-ൽ സർവ്വീസിൽ നിന്നും വിരമിച്ചു.
2011 ഡിസംബർ 5 -ന് 85-ആം വയസ്സിൽ അദ്ദേഹം അന്തരിച്ചു.
കഥ,കവിത, നാടകം, ബാലസാഹിത്യം, പുനരാഖ്യാനം എന്നീ മേഖലകളിൽ 42 ഗ്രന്ഥങ്ങൾ രചിച്ചു.
1951-ൽ പ്രസിദ്ധീകരിച്ച പുത്തൻകനി ആണ് ആദ്യ കഥാസമാഹാരം.
1953-ലാണ് ആദ്യ കവിതാസമാഹാരമായ പാൽപ്പതകൾ പ്രസിദ്ധീകരിച്ചത്.
ഭാരതത്തിന്റെ മോചനത്തിനുവേണ്ടി ജീവൻ ബലി കഴിച്ച നിരവധി സ്വാതന്ത്ര്യസമരഭടന്മാരുടെ ആവേശോജ്ജ്വലമായ ചരിത്രമാണ് നാം ചങ്ങല പൊട്ടിച്ച കഥ .
സംസ്ഥാന ബാലസാഹിത്യ ഇൻസ്റ്റിറ്റിയൂട്ട് പുറത്തിറക്കിയ സ്വാതന്ത്ര്യസമര ചരിത്രം  കുട്ടികൾക്ക് എന്ന ഗ്രന്ഥത്തിന്റെ രചനയിൽ മുഖ്യ പങ്കുവഹിച്ചു.
മികച്ച പ്രഭാഷകൻ കൂടിയായിരുന്നു തായാട്ട്.
ദ ഗാർഡൻ എന്ന കൃതി മലയാളത്തിലേക്ക് വിവർത്തനം ചെയ്തു.
കോഴിക്കോട് ആകാശവാണി നിലയത്തിൽ പുറത്തുനിന്നൊരാളുടെ നാടകം ആദ്യമായി പ്രക്ഷേപണം ചെയ്തത് തായാട്ടിന്റെ തോട്ടക്കാരൻ എന്ന നാടകമാണ്.
ഒരു പ്രൈമറി സ്കൂൾ അധ്യാപകന്റെ ഓർമക്കുറിപ്പുകൾ എന്ന പുസ്തകത്തിന്റെ രചനയും അദ്ദേഹം തുടങ്ങിവെച്ചിരുന്നു.
കൃതികൾ ബാലസാഹിത്യ കൃതികൾ മേള നൈവേദ്യം പാൽപ്പതകൾ നാടുകാണിച്ചുരം മഴ മഴ തേന്മമഴ വിഡ്ഢിയുടെ സ്വർഗം യക്ഷിയും കഥകളും സ്‌നേഹമാണ് ശക്തി ഒരു കഥ പറയൂ ടീച്ചർ നാറാണത്ത് ഭ്രാന്തനും വൽമീകവും തെനാലിയിലെ കൊച്ചുരാമൻ കഥാസമാഹാരങ്ങൾ പുത്തൻ കനി നിലക്കണ്ണുകൾ ചരിത്രാഖ്യായികകൾ നാം ചങ്ങല പൊട്ടിച്ച കഥnam changala potticha kadha ജനുവരി മുപ്പത് വിവർത്തനങ്ങൾ ഒലിവർ ട്വിസ്റ്റ് ഹക്കിൾബറി ഫിൻ വെളിച്ചത്തിലേക്ക് ഒരു കുട്ടിയുടെ ആത്മകഥ നാടകങ്ങൾ ത്യാഗസീമ ബഹദൂർഷാ ശൂർപ്പണഖ മന്ഥര അക്ഷതം സോക്രട്ടീസ് ഭഗത് സിംഗ് ജനനീ ജന്മഭൂമി ആ വാതിൽ അടയ്ക്കരുത് പുരസ്കാരങ്ങൾ സാഹിത്യ രംഗം കൈരളി ചിൽഡ്രൻസ് ബുക്ക് ട്രസ്റ്റ് അവാർഡ് - നാടുകാണിച്ചുരം ചെറുകാട് സ്മാരക അവാർഡ് - കഥയുറങ്ങുന്ന വഴിയിലൂടെ ബോംബെ നാടകവേദി അവാർഡ് (1989) - ബഹദൂർഷാ അബുദാബി ശക്തി അവാർഡ് - ഭഗത്‌സിംഗ്‌ ബാലസാഹിത്യ ഇൻസ്റ്റിറ്റിയൂട്ട് പുരസ്‌കാരം - ഒലിവർട്വിസ്‌റ്റ്‌ സംഗിത നാടക അക്കാദമി പുരസ്‌കാരം - പ്രക്ഷേപണ നാടകരംഗത്തെ സമഗ്രസംഭാവനയ്‌ക്ക്‌ കേരള സാഹിത്യ അക്കാദമി എൻഡോവ്മെന്റ് പുരസ്​കാരം(2002) - ചക്രവർത്തിയെ ഉറുമ്പുതിന്നുന്നു അധ്യാപന രംഗം മികച്ച അധ്യാപകർക്കുള്ള സംസ്ഥാന അവാർഡ് (1975) മികച്ച അധ്യാപകർക്കുള്ള ദേശീയ അവാർഡ് (1976) അവലംബം
ജെന്നി ലിന്റ് ദ്വീപ് ഇംഗ്ലീഷ് വിലാസം https://ml.wikipedia.org/wiki/Jenny_Lind_Island
ജെന്നി ലിന്റ് ദ്വീപ് Jenny Lind Island വളരെച്ചെറിയ ഒരു ദ്വീപാണ്.
ഇതിന്റെ വിസ്തീർണ്ണം 420 കി.m 2 (4.5 × 10 9 sq ft) ആണ്.
കാനഡയിലെ നുനാവുട് പ്രദേശത്തെ കിറ്റിക്ക്മിയോട്ട് പ്രദേശത്താണു സ്ഥിതിചെയ്യുന്നത്.
ക്യൂൻ മൗദ് ഗൾഫിൽ ആണു ഈ ദ്വീപു കിടക്കുന്നത്.
ഏതാണ്ട്, 120 കി.
മീ (390,000 അടി) കേംബ്രിജ്ജ് ഉൾക്കടലിൽനിന്നും ദൂരമുണ്ട്.
ഇതിനു പേരു ലഭിച്ചത് സ്വീഡിഷ് ഒപെറ പാട്ടുകാരനായ ജെന്നി ലിൻഡിന്റെ പേരിൽനിന്നുമാണ്.
ഭൂമിശാസ്ത്രം ജന്തുജാലം കലാവസ്ഥ
അവലംബം The Atlas of Canada - Sea Islands Kitikmeot Regional Land Use Plan Archived 2006-10-01 at the Wayback Machine .
CAM-1 plan Archived 2011-09-26 at the Wayback Machine .
ജോക്കർ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Jokerfilm
ആച്ചിസ് ഫിലിംസ് എന്ന ബാനറിൽ എ കെ ലോഹിതദാസ് തിരക്കഥയെഴുതി സംവിധാനം ചെയ്ത സലിം സത്താർ നിർമ്മിച്ച 2000 ഇന്ത്യൻ മലയാള ഭാഷാ ആക്ഷേപഹാസ്യ ചിത്രമാണ് ജോക്കർ .
ചിത്രത്തിൽ ദിലീപ് , മന്യ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.
നിഷാന്ത് സാഗർ , ബഹാദൂർ , ടി എസ് രാജു, മാമുക്കോയ , ബിന്ദു പണിക്കർ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.
എ. ശ്രീകർ പ്രസാദാണ് ചിത്രം എഡിറ്റ് ചെയ്തത്, ഛായാഗ്രഹണം കൈകാര്യം ചെയ്തത് വേണുഗോപാലാണ് .
ചിത്രത്തിന് ശബ്‌ദട്രാക്കുകളുണ്ട്.
എല്ലാം സംവിധാനം ചെയ്തത് മോഹൻ സീതാരയാണ് , എസ്പി വെങ്കിടേഷ് പശ്ചാത്തല സംഗീതം നൽകി .
ആദിത്യ റിലീസിലൂടെ ആച്ചിസ് ഫിലിംസാണ് ജോക്കർ വിതരണം ചെയ്യുന്നത്.
ഈ വർഷം ബ്ലോക്ക്ബസ്റ്ററായ ഈ ചിത്രം മലയാള സിനിമയിലെ മികച്ച സിനിമകളിലൊന്നായിരുന്നു, കൂടാതെ നടൻ ദിലീപിന്റെ വിജയകരമായ സിനിമകളിലൊന്നായിരുന്നു.
മലയാള നടൻ ബഹദൂറിന്റെ അവസാന ചിത്രമായിരുന്നു ഇത്.
ഗോവിന്ദന്റെ (ടി.എസ്. രാജു) ഉടമസ്ഥതയിലുള്ള അനാരോഗ്യകരമായ സർക്കസ് കമ്പനിയായ റോയൽ സർക്കസിന്റെയും അതിന്റെ ചുറ്റുപാടുകളുടെയും കഥയിലൂടെ , സർക്കസിലെ അംഗങ്ങൾ നേരിടുന്ന ദാരിദ്ര്യവും സങ്കടവും ബാബു ( ദിലീപ് ) ജോക്കറും ഗോവിന്ദന്റെ ഏക മകൾകമലയും ( മന്യ ) തമ്മിലുള്ള പ്രണയവും എല്ലാം ചിത്രം വെളിപ്പെടുത്തുന്നു .
ചിത്രത്തിന് അനുകൂലമായ പ്രതികരണം ലഭിക്കുകയും നിരൂപകരുടെ പ്രശംസ പിടിച്ചുപറ്റുകയും വാണിജ്യപരമായി വിജയിക്കുകയും ചെയ്തു.
ഗോവിന്ദന്റെ (ടി എസ് രാജു) ഉടമസ്ഥതയിലുള്ള റോയൽ സർക്കസ് പാറക്കെട്ടിലാണ്.
തന്റെ മാനേജർ ഖാദറിന്റെ ( മാമുക്കോയ ) സഹായത്തോടെ, ഗോവിന്ദൻ തൃപ്തികരമായ രീതിയിലല്ലെങ്കിലും കമ്പനി നടത്തുന്നത് നിയന്ത്രിക്കുന്നു.
ട്രൂപ്പിലെ എല്ലാ അംഗങ്ങളും ഒരു കുടുംബമായി ജീവിക്കുന്നു, സ്നേഹത്തിന്റെയും സൗഹൃദത്തിന്റെയും ആത്മബന്ധം പങ്കിടുന്നു.
ഒരുകാലത്ത് കോമാളിയായിരുന്ന അബുക്ക ( ബഹാദൂർ ) ഭ്രാന്തനായി.
മേക്കപ്പ് സ്ഥാപിച്ച് റിംഗിലേക്ക് പ്രവേശിക്കാൻ അദ്ദേഹം ഇപ്പോഴും നിർബന്ധിക്കുമ്പോൾ, ഷോ നടക്കുമ്പോൾ അവനെ കൂട്ടിലാക്കുന്നു.
റോയൽ സർക്കസിലെ കോമാളിയാണ് ബാബു ( ദിലീപ് ).
തികഞ്ഞ കോമാളിയാകാൻ അബുക്ക അവനെ പരിശീലിപ്പിച്ചു.
കോമാളിയുടെ എപ്പോഴും ചിരിക്കുന്ന മാസ്കിനു പിന്നിൽ തന്റെ സങ്കടങ്ങൾ മറയ്ക്കുന്നതിനുള്ള മികച്ച കല അദ്ദേഹം പഠിച്ചു.
കുട്ടിക്കാലം മുതലേ അദ്ദേഹം ട്രൂപ്പിൽ ഉണ്ടായിരുന്നു, മറ്റ് കുട്ടികളെ, പ്രത്യേകിച്ച് ഗോവിന്ദന്റെ മകൾ കമലയെ ( മന്യ ) നോക്കുന്നു.
ബാബു തന്റെ അവകാശിയാകണമെന്നും കമലയെ വിവാഹം കഴിക്കണമെന്നും ഗോവിന്ദൻ എപ്പോഴും പറയാറുണ്ട്.
തീർച്ചയായും ബാബുവിന്റെ ഹൃദയത്തിൽ കമലയോടുള്ള അഗാധമായ സ്നേഹം ഉണ്ട്.
ട്രൂപ്പിലെ മുൻ അംഗമായ പത്മിനിയുടെ (റീന) ഇളയ മകൻ സുധീർ മിശ്ര (നിഷാന്ത് സാഗർ) ക്യാമ്പിലേക്ക് പ്രവേശിക്കുമ്പോൾ സിനിമ ഒരു വഴിത്തിരിവായി.
സുധീറിന്റെ വരവ് മാറ്റത്തിന്റെ തുടക്കത്തെ അടയാളപ്പെടുത്തുന്നു.
കമ്പനിയെ പ്രതിസന്ധിയിൽ നിന്ന് അകറ്റുകയും ന്യൂ റോയൽ സർക്കസ് എന്ന പേരിൽ ഒരു പുതിയ രൂപവും പേരും നൽകുകയും ചെയ്യുന്നു.
സുധീർ തൽക്ഷണം കമലയുമായി പ്രണയത്തിലാണെങ്കിലും കമല അദ്ദേഹത്തെ വിവാഹം കഴിക്കാൻ താത്പര്യപ്പെടുന്നില്ല.
ബാബു കമലയെ വളരെയധികം സ്നേഹിക്കുന്നുണ്ടെങ്കിലും സംഘത്തിന്റെയും അതിന്റെ അംഗങ്ങളുടെയും നന്മയ്ക്കായി കമലയെ ബലിയർപ്പിക്കാൻ തയ്യാറാണ്.
ടീമിലെ പ്രകടനക്കാരനായ വനജ (അനിത) നേരത്തെ സുധീറിനെ ഒറ്റിക്കൊടുത്തു.
കമലയുടെയും ബാബുവിന്റെയും ജീവിതം നശിപ്പിക്കാൻ സുധീറിനെ അനുവദിക്കരുതെന്ന് അവർ തീരുമാനിക്കുന്നു.
കമലയെ സ്നേഹിക്കുന്നതിനാൽ ബാബുവിനോട് പ്രതികാരം ചെയ്യാൻ സുധീർ ആഗ്രഹിക്കുന്നു.
എന്നാൽ അവസാനം, കമലയെ മറന്ന് വനജയെ ജീവിതത്തിൽ തിരികെ കൊണ്ടുവരാൻ സുധീർ തീരുമാനിക്കുന്നു.
എന്നാൽ ഇത് അറിയാത്ത വനജ, ട്രപീസിനിടെ ഒരു അപകടം സൃഷ്ടിച്ച് സുധീറിനെ കൊന്നു.
ബാബുവും കമലയും അവസാനം ഒന്നിക്കുന്നു.
താരം വേഷം 1 ദിലീപ് ബാബു (ജോക്കർ) 2 മന്യ കമല (ശ്രീജ രവി  (ശബ്ദം) 3 ടി.എസ്. രാജു ഗോവിന്ദൻ(സർക്കസ് കമ്പനി ഉടമ) 4 മാമുക്കോയ ഖാദർ (സർക്കസ് കമ്പനി മാനേജർ) 5 മാള അരവിന്ദൻ കുമാരേട്ടൻ 6 ബിന്ദു പണിക്കർ സുശീല 7 സീനത്ത് ജമീല 8 അനിത നായർ വനിത 9 റീന പത്മിനി 10 ഗിന്നസ് പക്രു കുള്ളൻ ജോക്കർ 11 ബഹദൂർ അബുക്ക (സർക്കസിലെ മാനസിക രോഗിയായ മുൻ ജോക്കർ) 12 നാദിർഷ 13 എൻ.എൽ. ബാലകൃഷ്ണൻ ഉസ്താട് രഞ്ജൻ പപ്പ 14 ധന്യ മേനോൻ 15 ശ്രീഹരി ശേഖരട്ടൻ പാട്ടരങ്ങ് വരികൾ: യൂസഫലി കേച്ചേരി , എ കെ ലോഹിതദാസ് ഈണം: മോഹൻ സിതാര നമ്പർ.
പാട്ട് പാട്ടുകാർ രചന രാഗം 1 ആകാശദീപമേ പി ജയചന്ദ്രൻ യൂസഫലി കേച്ചേരി 2 അഴകേ കെ ജെ യേശുദാസ് എ കെ ലോഹിതദാസ് 3 ചെമ്മാനം കെ ജെ യേശുദാസ് എ കെ ലോഹിതദാസ് 4 ധ്വനിതരംഗ തരളം കെ എസ് ചിത്ര യൂസഫലി കേച്ചേരി ദർബാരി കാനഡ 5 ധ്വനിതരംഗ തരളം കെ ജെ യേശുദാസ് , കെ എസ് ചിത്ര യൂസഫലി കേച്ചേരി ദർബാരി കാനഡ 6 ധ്വനിതരംഗ (ആൺ) കെ ജെ യേശുദാസ് യൂസഫലി കേച്ചേരി ദർബാരി കാനഡ 7 എന്തു ഭംഗി കെ ജെ യേശുദാസ് യൂസഫലി കേച്ചേരി 8 കണ്ണീർ മഴയത്തു കെ ജെ യേശുദാസ് യൂസഫലി കേച്ചേരി സിന്ധുഭൈരവി 9 പൊൻകസവു പി ജയചന്ദ്രൻ , കെ എസ് ചിത്ര യൂസഫലി കേച്ചേരി മോഹനം 10 പൊൻകസവ് (പെ) കെ എസ് ചിത്ര യൂസഫലി കേച്ചേരി
എസ്പി വെങ്കിടേഷാണ് പശ്ചാത്തല സ്കോർ ചെയ്തത്.
പരാമർശങ്ങൾ പുറംകണ്ണികൾ ജോക്കർ ഇന്റർനെറ്റ് മൂവി ഡാറ്റാബേസിൽ ജോക്കർ (2000) വിഡിയോ യൂട്യൂബിൽ
ജോണി ജോണി യെസ് അപ്പ ഇംഗ്ലീഷ് വിലാസം https://ml.wikipedia.org/wiki/Johny_Johny_Yes_Appa
ജി. മാർത്താണ്ഡൻ സംവിധാനം ചെയ്ത് വൈശാഖ് രാജൻ നിർമ്മിച്ച് ജോജി തോമസ് ( വെള്ളിമൂങ്ങയുടെ നവാഗത എഴുത്തുകാരൻ) എഴുതിയ 2018 ലെ ഇന്ത്യൻ മലയാളം-ഭാഷാ ഫാമിലി കോമഡി ചിത്രമാണ് ജോണി ജോണി യെസ് അപ്പ.
ഷാൻ റഹ്മാൻ സംഗീതമിട്ട ഈ ചലച്ചിത്രത്തിന്റെ എഡിറ്റിങ് ലിജോ പോൾ ആണ് നിർവ്വഹിച്ചത്.
ജോജി തോമസ് കഥ,തിരക്കഥ, സ്ംഭാഷണം എഴുതി കുഞ്ചാക്കോ ബോബനും അനു സിത്താരയുമാണ് പ്രധാന താരങ്ങൾ.
സമ്മിശ്ര റിപ്പോർട്ടുകളോടെയാണ് ചിത്രം റിലീസ് ചെയ്തത്.
ഒരു മാന്യനായി നടിക്കുന്ന നുണകളിലും വിശ്വാസവഞ്ചനയിലും വിരാജിക്കുന്നജോണി എന്ന ( കുഞ്ചാക്കോ ബോബൻ )  ഒരു കള്ളനെക്കുറിച്ചാണ് കഥ.
ചെറുപ്പത്തിൽ, പിതാവിൽ നിന്ന് ഒരു രൂപ മോഷ്ടിക്കുകയും ബാല്യകാല കുസൃതികൾക്ക് സഹോദരൻ പീറ്ററിനെ (ടിനി ടോം) കുറ്റപ്പെടുത്തുകയും ചെയ്തുകൊണ്ടാണ് അദ്ദേഹം കളവ് ചെറുതായി തുടങ്ങിയത്.
അവന്റെ മാതാപിതാക്കളായ കരിയയും ഗ്രേസിയും അയൽക്കാരും അവനെ ഒരു നല്ല ചെറുപ്പക്കാരനായി കണക്കാക്കുന്നു.
അവൻ തന്റെ ജ്യേഷ്ഠനെ കുടുംബത്തിൽ നിന്ന് പുറത്താക്കുകയും തന്റെ സ്വന്തം തെറ്റുകൾക്ക് തന്റെ ഇളയ സഹോദരനായ ഫിലിപ്പിനെ (ഷറഫുദ്ദീൻ) കുറ്റപ്പെടുത്തുകയും ചെയ്യുന്നു.
എന്നാൽ ഫിലിപ്പ് പീറ്ററിനെ പിന്തുണയ്ക്കുകയും വിശ്വസിക്കുകയും ചെയ്യുന്നു.
സമ്പന്നനായ ഒരു വ്യവസായി ചവറൻപ്ലാക്കൽ ജോസിന്റെ ( കലാഭവൻ ഷാജോൺ ) മകൾ ജെയ്സയുമായി ( അനു സിത്താര) ജോണി പ്രണയത്തിലാണ്.
കൗമാരക്കാരനായ ആദം ( സനൂപ് സന്തോഷ് ) ഒരു കളവ് ചെയ്യുന്നതിനിടയിൽ അവന്റെ ജീവിതത്തിലേക്ക് കടന്നുവരുമ്പോൾ അവന്റെ ജീവിതം മാറുന്നു.
ആദം ജോണിയെ ബ്ലാക്ക്‌മെയിൽ ചെയ്യുകയും കുടുംബത്തോടൊപ്പം ജീവിക്കാൻ തുടങ്ങുകയും ചെയ്യുന്നു.
താൻ ഒരു അനാഥാലയത്തിൽ വളർന്നതിന്റെ പിന്നാമ്പുറ കഥ ആദം വെളിപ്പെടുത്തുന്നു.
പെൺകുട്ടിയുമായി അവൻ പ്രണയത്തിലാകുന്നു എന്നാൽ വിലാസമില്ലാത്തതിനാൽ അവൾ തന്നെ അപമാനിക്കുന്നു.
തുടർന്ന് അയാൾക്ക് ഒരു വിലാസം നേടാനും അമ്മയെ കാണാനും ഒരു ദൗത്യം ആരംഭിക്കുന്നു.
താരം വേഷം 1 കുഞ്ചാക്കോ ബോബൻ ജോണി 2 അനു സിതാര ജെയ്സ-ജോണിയുടെ കാമുകി 3 സനൂപ് സന്തോഷ് ആദം 4 ടിനി ടോം പീറ്റർ-ജോണിയുടെ ജ്യേഷ്ഠൻ 5 ഷറഫുദ്ദീൻ ഫിലിപ്-ജോണിയുടെ അനുജൻ 6 വിജയരാഘവൻ കറിയ-ജോണിയുടെ അച്ഛൻ 7 ഗീത ഗ്രേസി -ജോണിയുടെ അമ്മ 8 മംത മോഹൻദാസ് അമല 9 വീണാ നായർ അർച്ചന-പീറ്ററിന്റെ ഭാര്യ 10 ലെന സൂപ്രണ്ട് സുജാത 11 നെടുമുടി വേണു അഭിഭാഷകൻ 12 അനിഖ നന്ദന 13 കലാഭവൻ ഷാജോൺ ചവറംപ്ലാക്കൽ ജോസ് 14 അബു സലിം സ്റ്റീഫൻ / സെബാൻ 15 മേഘനാഥൻ എസ്ഐ ചന്ദ്രൻ 16 നിഷാന്ത് സാഗർ സത്യൻ എന്ന പോലീസ് ഓഫീസർ 17 മഞ്ജു സതീഷ് അസിസ്റ്റന്റ് സൂപ്രണ്ട് അനുപമ ജെയിംസ് 18 ശോഭ മോഹൻ സിസ്റ്റർ 19 ബിന്ദു അനീഷ് ജെയ്സയുടെ അമ്മ 20 ജെയ്‌സ് ജോസ് മാത്തുക്കുട്ടി 21 റെയ്ജൻ രാജൻ ജയകുമാർ 22 അഞ്ജന അപ്പുക്കുട്ടൻ 23 പ്രശാന്ത് ഫിലിപ് ഫാദർ 24 ഷൈനി സാറ മദർ സുപ്പീരിയർ 25 അഞ്ജന അപ്പുക്കുട്ടൻ 26 അനിത ദിലീപ് സംഗീതം
ഷാൻ റഹ്മാനാണ് ചിത്രത്തിന്റെ സംഗീതം ഒരുക്കിയത്.
filmibeat ചിത്രത്തെ 3/5 റേറ്റുചെയ്‌തു കൂടാതെ "കോമഡിയും വികാരങ്ങളും ശരിയായ അനുപാതത്തിൽ ഉള്ള ഒരു സിനിമ" എന്ന് പറഞ്ഞു.
“കുടുംബത്തെയും കുടുംബങ്ങളെയും കുറിച്ചുള്ള സിനിമ ഒരു സാധാരണ എന്റർടെയ്‌നറാണെന്നും രസകരമായ ഒരു കാഴ്ചയാണെന്നും” മനോരമ ഓൺലൈൻ പറഞ്ഞു.
ടൈംസ് ഓഫ് ഇന്ത്യ ചിത്രത്തിന് 2.5/5 റേറ്റിംഗ് നൽകുകയും "കാഴ്ചക്കാർക്ക് ആകർഷകമായ അനുഭവം നൽകുന്നതിന് മതിയായ പഞ്ച് ഇതിലില്ല" എന്ന് പ്രസ്താവിക്കുകയും ചെയ്തു.
അവലംബങ്ങൾ ബാഹ്യ ലിങ്കുകൾ ജോണി ജോണി യെസ് അപ്പ ഇന്റർനെറ്റ് മൂവി ഡാറ്റാബേസിൽ
ജോൺ ബി. ഗുഡെനോഫ് ഇംഗ്ലീഷ് വിലാസം https://ml.wikipedia.org/wiki/John_B.
_Goodenough
അമേരിക്കൻ പ്രൊഫസർ, സോളിഡ്-സ്റ്റേറ്റ് ഭൗതികശാസ്ത്രജ്ഞൻ , രസതന്ത്രത്തിൽ നൊബേൽ സമ്മാന ജേതാവ് എന്നീ നിലകളിൽ പ്രശസ്തനാണ് ജോൺ ബാനിസ്റ്റർ ഗുഡ്നോഫ് (ജനനം: 25 ജൂലൈ 1922).
നിലവിൽ ഓസ്റ്റിനിലെ ടെക്സസ് സർവകലാശാലയിൽ മെക്കാനിക്കൽ എഞ്ചിനീയറിംഗ് , മെറ്റീരിയൽ സയൻസ് പ്രൊഫസറാണ്.
ലിഥിയം അയൺ ബാറ്ററിയുടെ തിരിച്ചറിയലിനും വികാസത്തിനും മെറ്റീരിയലുകളിലെ മാഗ്നറ്റിക് സൂപ്പർ എക്സ്ചേഞ്ചിന്റെ അടയാളം നിർണ്ണയിക്കുന്നതിനുള്ള ഗുഡ്നോഫ്-കാനമോറി നിയമങ്ങൾ വികസിപ്പിച്ചതിനും അദ്ദേഹത്തിന് ബഹുമതി ലഭിച്ചിരുന്നു.
ജർമ്മനിയിലെ ജെനയിലാണ് (അന്ന് വെയ്മർ റിപ്പബ്ലിക്കിന് കീഴിൽ) ഗുഡ്നോഫ് ജനിച്ചത്.
അവിടെ അദ്ദേഹത്തിന്റെ പിതാവ് എർവിൻ റാംസ്ഡെൽ ഗുഡ്നോഫ് പിന്നീട് യേൽ യൂണിവേഴ്സിറ്റി ചരിത്ര പ്രൊഫസറായി.
യേലിൽ നിന്ന് ബിരുദം നേടിയ ശേഷം ഗുഡ്നഫ് രണ്ടാം ലോക മഹായുദ്ധത്തിൽ സൈനിക കാലാവസ്ഥാ നിരീക്ഷകനായി സേവനമനുഷ്ഠിച്ചു.
ചിക്കാഗോ സർവകലാശാലയിൽ ഭൗതികശാസ്ത്രത്തിൽ പിഎച്ച്ഡി നേടി.
എംഐടി ലിങ്കൺ ലബോറട്ടറിയിൽ ഗവേഷകനും പിന്നീട് ഓക്സ്ഫോർഡ് സർവകലാശാലയിലെ അകാർബണിക കെമിസ്ട്രി ലബോറട്ടറിയുടെ തലവനുമായി.
1986 മുതൽ യുടിയുടെ സ്കൂൾ ഓഫ് എഞ്ചിനീയറിംഗിൽ പ്രൊഫസറാണ്.
ജർമ്മനിയിലെ ജെനയിൽ അമേരിക്കൻ മാതാപിതാക്കളായ എർവിൻ റാംസ്‌ഡെൽ ഗുഡ്‌നഫ് (1893–1965), ഹെലൻ മിറിയം (ലൂയിസ്) ഗുഡ്‌നഫ് എന്നിവരുടെ മകനായി ഗുഡ്നോഫ് ജനിച്ചു.
പിതാവ് ജോൺ ജനിച്ച സമയത്ത് ഹാർവാർഡ് ഡിവിനിറ്റി സ്കൂളിൽ പിഎച്ച്ഡി.
ക്കു ചേർന്നിരുന്നു.
പിന്നീട് യേൽ മതചരിത്രത്തിൽ പ്രൊഫസറായി.
പരേതനായ പെൻ‌സിൽ‌വാനിയ സർവകലാശാലയിലെ നരവംശശാസ്ത്രജ്ഞൻ വാർഡ് ഗുഡ്‌നോഫിന്റെ ഇളയ സഹോദരൻ കൂടിയാണ് ജോൺ.
ജോണും സഹോദരൻ വാർഡും ഗ്രോട്ടൺ സ്കൂളിലെ ബോർഡിംഗ് സ്കൂളിൽ ചേർന്നു.
ജോൺ ഗുഡ്നോഫിന് ബി.എസ്. 1944-ൽ യേൽ യൂണിവേഴ്സിറ്റിയിൽ നിന്ന് മാത്തമാറ്റിക്സിൽ, സംമ്മ കം ലൗഡ് സ്വീകരിക്കുകയും അവിടെ അദ്ദേഹം സ്കൾ ആന്റ് ബോൺസ് സംഘടനയിലെ അംഗവുമായിരുന്നു.
രണ്ടാം ലോക മഹായുദ്ധത്തിൽ കാലാവസ്ഥാ നിരീക്ഷകനായി യുഎസ് ആർമിയിൽ സേവനമനുഷ്ഠിച്ച ശേഷം, 1952-ൽ ഭൗതികശാസ്ത്രത്തിൽ മാസ്റ്റേഴ്സ് പൂർത്തിയാക്കുകയും ചിക്കാഗോ സർവകലാശാലയിൽ നിന്ന് പിഎച്ച്ഡിയും നേടി.
ഇലക്ട്രിക്കൽ ബ്രേക്ക്ഡൗൺ തിയറിസ്റ്റ് ക്ലാരൻസ് സെനറായിരുന്നു അദ്ദേഹത്തിന്റെ ഡോക്ടറൽ സൂപ്പർവൈസർ.
എൻറിക്കോ ഫെർമി , ജോൺ എ. സിംസൺ എന്നിവരുൾപ്പെടെ ഭൗതികശാസ്ത്രജ്ഞരോടൊപ്പം പ്രവർത്തിക്കുകയും പഠിക്കുകയും ചെയ്തു.
ചിക്കാഗോയിൽ ആയിരുന്നപ്പോൾ ചരിത്ര ബിരുദ വിദ്യാർത്ഥി ഐറിൻ വൈസ്‌മാനെ കണ്ടുമുട്ടി വിവാഹം കഴിച്ചു.
എംഐടി ലിങ്കൺ ലബോറട്ടറി
പഠനത്തിനുശേഷം, ഗുഡ്നോഫ് 24 വർഷത്തോളം എം‌ഐ‌ടിയുടെ ലിങ്കൺ ലബോറട്ടറിയിൽ ഒരു ഗവേഷണ ശാസ്ത്രജ്ഞനും ടീം ലീഡറുമായിരുന്നു.
ഈ സമയത്ത് റാൻഡം ആക്സസ് മാഗ്നെറ്റിക് മെമ്മറി വികസിപ്പിക്കുന്നതിനുള്ള ഉത്തരവാദിത്തമുള്ള ഒരു ഇന്റർ ഡിസിപ്ലിനറി ടീമിന്റെ ഭാഗമായിരുന്നു അദ്ദേഹം.
റാമിനെക്കുറിച്ചുള്ള അദ്ദേഹത്തിന്റെ ഗവേഷണ ശ്രമങ്ങൾ ഓക്സൈഡ് വസ്തുക്കളിൽ സഹകരണ ഭ്രമണപഥ ക്രമീകരണം എന്ന ആശയങ്ങൾ വികസിപ്പിക്കാൻ അദ്ദേഹത്തെ നയിച്ചു, തുടർന്ന് വസ്തുക്കളിൽ കാന്തിക സൂപ്പർ എക്സ്ചേഞ്ചിന്റെ അടയാളത്തിനായി ഗുഡ്‌നഫ്-കാനമോറി നിയമങ്ങൾ പോലെയുള്ള (ജൻ‌ജിറോ കാനമോറിയോടൊപ്പം) നിയമങ്ങൾ വികസിപ്പിക്കുന്നതിലേക്ക് നയിച്ചു.
ഓക്സ്ഫോർഡ് സർവകലാശാലയിലെ ഉദ്യോഗകാലം ഓക്സ്ഫോർഡിലെ റീചാർജ് ചെയ്യാവുന്ന ലിഥിയം അയൺ ബാറ്ററിയുടെ പ്രവർത്തനത്തെ അനുസ്മരിച്ച് റോയൽ സൊസൈറ്റി ഓഫ് കെമിസ്ട്രി നിർമ്മിച്ച നീല ഫലകം
1970 കളുടെ അവസാനത്തിലും 1980 കളുടെ തുടക്കത്തിലും ഓക്സ്ഫോർഡ് സർവകലാശാലയിലെ അകാർബണിക കെമിസ്ട്രി ലബോറട്ടറിയുടെ തലവനായി അദ്ദേഹം ഔദ്യോഗിക ജീവിതം തുടർന്നു.
ഓക്സ്ഫോർഡിലെ അദ്ദേഹത്തിന്റെ പ്രവർത്തനങ്ങളിൽ, റീചാർജ് ചെയ്യാവുന്ന ലിഥിയം അയൺ ബാറ്ററികളുടെ വാണിജ്യ വികസനത്തിന് ആവശ്യമായ സുപ്രധാന ഗവേഷണങ്ങൾ ഗുഡ്നോഫിന് ലഭിച്ചു.
ബാറ്ററി മെറ്റീരിയലുകളെക്കുറിച്ചുള്ള എം. സ്റ്റാൻലി വൈറ്റിംഗ്ഹാമിൽ നിന്നുള്ള മുൻ പ്രവർത്തനങ്ങളെക്കുറിച്ച് വിശദീകരിക്കാൻ ഗുഡ്നോഫിന് കഴിഞ്ഞു.
1980-ൽ ലിക്സ്കോ 2 ഭാരം കുറഞ്ഞതും ഉയർന്ന ഊർജ്ജ സാന്ദ്രതയുള്ളതുമായ കാഥോഡ് മെറ്റീരിയലായി ഉപയോഗിക്കുന്നതിലൂടെ ലിഥിയം അയൺ ബാറ്ററികളുടെ ശേഷി ഇരട്ടിയാക്കാമെന്ന് കണ്ടെത്തി.
ബാറ്ററി നിർമ്മാണത്തിൽ കൂടുതൽ മെച്ചപ്പെടുത്തലുകൾ നൽകിയ അകിര യോഷിനോ സോണിയിലൂടെ ഗുഡ്നോഫിന്റെ സൃഷ്ടികൾ വാണിജ്യവൽക്കരിച്ചു.
ഭാരം കുറഞ്ഞ ഉയർന്ന ഊർജ്ജ സാന്ദ്രത റീചാർജ് ചെയ്യാവുന്ന ലിഥിയം ബാറ്ററികളുടെ വികസനത്തിന് നിർണായകമായ വസ്തുക്കൾ കണ്ടെത്തിയതിന് 2001-ൽ ഗുഡ്നോഫിന് ജപ്പാൻ സമ്മാനം ലഭിച്ചു.
ലിഥിയം അയൺ ബാറ്ററികളുടെ ഗവേഷണത്തിനായി അദ്ദേഹം, വൈറ്റിംഗ്ഹാം, യോഷിനോ എന്നിവർ രസതന്ത്രത്തിനുള്ള 2019-ലെ നോബൽ സമ്മാനം പങ്കിട്ടു.
ടെക്സസ് സർവകലാശാലയിലെ പ്രൊഫസർ
1986 മുതൽ മെക്കാനിക്കൽ എഞ്ചിനീയറിംഗ്, ഇലക്ട്രിക്കൽ എഞ്ചിനീയറിംഗ് വിഭാഗങ്ങളിലെ കോക്രെൽ സ്കൂൾ ഓഫ് എഞ്ചിനീയറിംഗ് വിഭാഗങ്ങളിൽ ഓസ്റ്റിനിലെ ടെക്സാസ് യൂണിവേഴ്സിറ്റിയിൽ പ്രൊഫസറാണ്.